సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బాబూ జగన్నాథమ్.. రిస్క్ అవసరమా?
'ఆర్య' సినిమా మినహాయిస్తే అల్లు అర్జున్ మిగిలిన సినిమాలన్నీ కూడా అగ్ర దర్శకులతోనే కలిసి పని చేశాడు.
TNN | Updated:
Nov 1, 2017, 07:13PM IST
'ఆర్య' సినిమా మినహాయిస్తే అల్లు అర్జున్ మిగిలిన సినిమాలన్నీ కూడా అగ్ర దర్శకులతోనే కలిసి పని చేశాడు. స్టార్ డైరెక్టర్లతో సినిమాలు చేస్తూ తన ఇమేజ్&zwnj;ను పెంచుకుంటూ వస్తున్నాడు. అయితే చాలా కాలం తరువాత ఇప్పుడు రచయిత వక్కంతం వంశీకు దర్శకుడిగా అవకాశం ఇచ్చి 'నా పేరు సూర్య' అనే సినిమాలో నటిస్తున్నాడు. రైటర్&zwnj;గా అనుభవం ఉన్నప్పటికీ వంశీకు దర్శకుడిగా ఇది డెబ్యూ ఫిల్మ్. చాలా వరకు చేతులు మారి ఫైనల్&zwnj;గా ఈ స్క్రిప్ట్ బన్నీ దగ్గరకు వచ్చింది.
అయితే ఇప్పుడు తన తదుపరి సినిమా కూడా ఓ యంగ్ డైరెక్టర్&zwnj;కు అవకాశం ఇచ్చినట్లు తెలుస్తోంది. 'టైగర్' సినిమాతో దర్శకుడిగా పరిచయమయిన వి.ఐ.ఆనంద్ ప్రస్తుతం అల్లు శిరీష్ హీరోగా ఓ సినిమా చేస్తున్నాడు. ఈ సినిమా తరువాత అల్లు అర్జున్&zwnj;ని డైరెక్ట్ చేసే ఛాన్స్ ఉందని అంటున్నారు. నిజానికి వరుస సక్సెస్&zwnj;ల మీదున్న బన్నీను 'డీజే' రిజల్ట్ ఒకింత నిరాశ పరిచింది. ఈ క్రమంలో కొత్త డైరెక్టర్ వక్కంతం వంశీతో ప్రాజెక్ట్ ఓకే చేయడం రిస్క్ అనే చెప్పాలి. అది కాకుండా.. నెక్స్ట్ సినిమా కూడా యంగ్ డైరెక్టర్&zwnj;తో చేయాలనుకోవడం ప్రయోగాలకు దారి తీస్తుంది. విజయాల మీద ఉన్నప్పుడు మనం ఏం చేసిన చెల్లుతుంది.. కానీ బన్నీ ఉన్న పొజిషన్&zwnj;లో రిస్క్ తీసుకోవడం అవసరమా అనే కామెంట్స్ వినిపిస్తున్నాయి. మరి ఈ విషయంలో బన్నీ పునరాలోచన చేస్తాడేమో చూడాలి.